Държавен вестник, бр. 92, 2025 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  92
(2) Държавен фонд „Земеделие“ извлича 
информацията, необходима за управлението на 
интервенцията, от източници на данни, които 
са на разположение на публичната админис­
трация, като информацията може да бъде 
събирана и в съответствие с чл. 23 от ЗПЗП.
Чл. 101. (1) Държавен фонд „Земеделие“ 
гарантира, че заявлението за подпомагане 
съдържа цялата информация, необходима за 
извличане на данни, които са от значение за 
правилното докладване относно показате­
лите за крайния продукт и показателите за 
резултатите, посочени в чл. 66, параграф 2 от 
Регламент (ЕС) 2021/2116 във връзка с чл. 7 
от Регламент (ЕС) 2021/2115, по отношение 
на интервенциите, включени в заявлението 
за подпомагане.
(2) Държавен фонд „Земеделие“ предоставя 
на управляващия орган на Стратегическия 
план данни и информация за използваните 
количества семена по чл. 55 за площите, на 
които се изпълняват дейности по интервен­
цията.
Чл. 102. (1) Държавен фонд „Земеделие“ 
може да изиска от земеделските стопани 
всички необходими документи, свързани с 
изпълнението на интервенцията и предоста­
вянето на финансовото подпомагане.
(2) Документите по ал. 1 се представят в 
срок до 15 работни дни от датата, на която 
земеделските стопани са получили искането 
от ДФЗ.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Базовите задължения“ са част от другите 
задължения по смисъла на § 1, т. 32 от ЗПЗП.
2. „Еднакви зърнено-житни есенни кул­
тури“ са култури от един и същи род, както 
са определени в ботаническия класификатор 
на културите.
3. „Минимален брой точки“ е броят точки, 
получен след извършване на оценката на зая­
вленията за подпомагане по критериите за 
подбор съгласно приложение № 1 в рамките 
на наличния годишен бюджет по заповедта 
по чл. 4, ал. 2.
4. „Оборски тор“ е тор в съответствие с 
чл. 131, т. 1 от Закона за защита на растенията 
по смисъла на чл. 3, параграф 20 от Регламент 
(ЕО) № 1069/2009 на Европейския парламент и 
на Съвета от 21 октомври 2009 година за устано­
вяване на здравни правила относно странични 
животински продукти и производни продукти, 
непредназначени за консумация от човека и за 
отмяна на Регламент (ЕО) № 1774/2002 (Регла­
мент за страничните животински продукти) 
(ОВ, L 300/1 от 14 ноември 2009 г.).
5. „Очевидна грешка“ е грешка в декла­
рираните дейности в подаденото заявление 
за подпомагане, призната от ДФЗ въз основа 
на цялостна преценка на конкретния слу­
чай и при условие че кандидатът е действал 
добросъвестно. Не могат да бъдат очевидни 
грешки: всички грешки и несъответствия, 
резултат от предварителните проверки по 
чл. 66, ал. 1; непосочването в заявлението на 
интервенцията с код на дейността съгласно 
чл. 8, ал. 2; непосочване на земеделски парцел; 
грешки, свързани с площта, декларираната 
земеделска култура на посочен земеделски 
парцел в заявлението за подпомагане, както 
и такива, свързани с правното основание за 
ползване на земеделска земя.
6. „Различни земеделски култури“ са култу­
ри, които не са от един и същи род съобразно 
ботаническия класификатор на културите.
7. „Референтни резултати от анализ на 
почвата“ са резултатите, определени от дипло­
мирания агроном по чл. 24, ал. 2 въз основа 
на данните от извършените почвени проби. 
В случай че парцел попада в повече от един 
протокол от анализ и референтните резултати 
имат различни стойности, дипломираният аг­
роном, който изготвя План за управление на 
хранителните вещества, избира кои стойности 
да посочи на база състоянието на полето, 
прогнозния добив и почвения хоризонт.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Почвените проби за земеделски парце­
ли, на които сеитбата на есенни едногодишни 
култури е извършена преди влизане в сила на 
наредбата, могат да бъдат взети до 30.11.2025 г.
§ 3. Наредбата се издава на основание чл. 67 
във връзка с чл. 70, ал. 2 от ЗПЗП.
§ 4. В Наредба № 4 от 2023 г. за условията и 
реда за подаване на заявления за подпомагане 
по интервенции за подпомагане на площ и за 
животни (обн., ДВ, бр. 30 от 2023 г.; изм. и 
доп., бр. 48, 56, 80 и 92 от 2023 г., бр. 47, 55, 
63 и 92 от 2024 г. и бр. 16, 39 и 79 от 2025 г.) 
се правят следните допълнения:
1. В чл. 1 се създава нова т. 39:
„39. Насърчаване на практики за консер­
вационни обработки за устойчиво управление 
на почвите;“.
2. В чл. 9 се създават ал. 5 и 6:
„(5) Кандидатите за подпомагане, одобрени 
за участие с парцели по интервенцията по 
чл. 1, т. 39, не могат да получат подпомагане 
за площите на същите парцели и по еко схе­
мата по чл. 1, т. 27.
(6) Кандидатите за подпомагане по ин­
тервенцията по чл. 1, т. 39 не могат да зая­
вяват едни и същи площи по еко схемите по 
чл. 1, т. 25 и 31 и по интервенциите по чл. 1, 
т. 36 – 47.“
§ 5. Наредбата влиза в сила от деня на 
обнародването є в „Държавен вестник“.
Министър:
Георги Тахов